OpenLLM-France/wikimedia huggingface dataset:
# Eleccions presidencials del Senegal de 2007

Les eleccions presidencials de Senegal de 2007 es van celebrar el 25 de febrer d'aquest mateix any. En total es van presentar quinze candidats, inclòs el llavors president Abdoulaye Wade. Les eleccions parlamentàries anaven a realitzar-se el mateix dia però van ser retardades al 3 de juny. Els comicis van ser guanyats pel president Wade, qui va obtenir el 56 % dels vots en la primera volta. El seu triomf electoral va ser prèviament anunciat pel primer ministre Macky Sall, la qual cosa va provocar les protestes per part de la Comissió Electoral Independent i de l'opositor Partit Socialista de Senegal, que afirmà que hi havia hagut frau en les eleccions. Finalment, el Consell Constitucional va proclamar els resultats definitius que donaven la victòria a Wade sense necessitat de realitzar una segona volta.

## Referències

* ↑ «La 1ère journée de campagne électorale peu animée au Sénégal» (en francès). APA. 4 de febrer de 2007
* ↑ «Senegal hopes for elections in June» (en anglès). IOL, 19-01-2007. Arxivat de l'original el 2006-06-15 [Consulta: 25 juny 2020].
* ↑ Diadie Ba «Senegal's Wade re-elected, warns opposition» (en anglès). Mail & Guardian Online, 02-03-2007.
* ↑ «Wade se autoproclama ganador de las elecciones en Senegal» (en espanyol). El País, 27-02-2007.
* ↑ «Le texte intégral de la décision du Conseil constitutionnel» (en francès). Seneweb News, 11-03-2007. Arxivat de l'original el 2007-05-20 [Consulta: 25 juny 2020].
# Mozárbez

Mozárbez és un municipi de la província de Salamanca a la comunitat autònoma de Castella i Lleó. Limita al Nord amb Aldeatejada, Miranda de Azán i Arapiles, a l'Est amb Terradillos i Valdemierque, al Sud-est amb Martinamor, al Sud amb Buenavista i Morille i al Sud-oest amb San Pedro de Rozados.

## Demografia

Evolució demogràfica :
| 1991 | 1996 | 2001 | 2004 |
| 337 | 401 | 417 | 404 |

## Enllaços externs

* Enllaç a Wikisalamanca Arxivat 2008-12-01 a Wayback Machine.
# Leslie Manigat

Leslie François Manigat (Port-au-Prince, 13 d'agost de 1930 − Ibidem, 27 de juny de 2014) fou un polític haitià.
Fou escollit President Constitucional d'Haití en les qüestionades eleccions de juny de 1988, però fou derrocat després de pocs mesos per un cop d'Estat militar perpetrat per Henri Namphy, el dictador militar neoduvalierista, antecessor en el càrrec i propi patrocinador de Manigat, i que no va tolerar que el destituís com a comandant en cap de les Forces Armades. Manigat, obligat a l'exili, tornà una dècada després al seu país.
Es va presentar per l'Agrupació de Demòcrates Nacionals Progressistes a les eleccions presidencials de 2006, i perdé davant René Préval.
Es va casar el 1970 amb Mirlande Manigat i va tenir tres fills.

## Referències

* ↑ «Leslie Manigat nous a quitté» (en francès). Haïti Libre, 27-06-2014 [Consulta: 5 octubre 2014].
* ↑ Parra, Félix «Fallece ex presidente haitiano Leslie Manigat a causa infarto cardíaco». El Jacagüero, 27-06-2014 [Consulta: 5 octubre 2014]. Arxivat 6 October 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-10-06. [Consulta: 5 octubre 2014].
# Combat de l'Albiol

Combat de l'Albiol és el nom que porta una acció militar de la tercera guerra carlina.

## Antecedents

El general Francesc Vallès Roselló fou ferit en l'acció de la Pobla de Granadella i Francesc Tallada i Forcadell prengué el comandament de les seves forces, combatent contra els republicans a Margalef, Cardó i la Palma; feu una incursió a la província de Lleida, i malgrat veure's perseguit per quatre columnes enemigues, el 6 de desembre de 1872 a Móra d'Ebre i el 8 del mateix mes es presentà a l'Ermita de la Providència, entrant després a Montblanc i la Selva del Camp. Desarmà als voluntaris republicans de Riudecols i de El Perelló. En la batalla de la Pileta, el 8 de març de 1873, fou ferit i mort d'un tret de bala.
L'estiu de 1873, Isidre Pàmies, Cercós amb la seva partida va recórrer el camp de Tarragona i el Priorat cobrant contribucions i enderrocant les fortificacions de Marsá. Baró, amb 400 homes, també operava al camp de Tarragona i Pancheta, amb 150 homes, al Bages.
Per la seva banda, els liberals disposaven de les columnes de Picazo i Maturana, entre les províncies de Lleida i Tarragona escoltant combois, i un batalló del regiment d'Astúries.

## Batalla

Els voluntaris lliberals de Reus volien atrapar la partida carlina dirigida per Isidre Pàmies, Cercós i van sortir cap a l'Albiol el 2 de setembre de 1873 sota el comandament del diputat Bové. Cercós se'n va assabentar, va agafar posicions a les altures i va rebutjar a trets als lliberals quan van arribar. Aquestos, sorpresos, es van desbandar i molts van morir i encara hagueren estat més si no hagués arribat la força anomenada Fijo de Ceuta des de Tarragona.

## Conseqüències

Isidre Pàmies, Cercós va morir pocs dies després en la batalla de Prades en combat contra el batalló de caçadors de Barcelona comandat pel tinent coronel Maturana, tot i la victòria carlina.

## Referències

* ↑ Vallverdú i Martí, Robert. El Tercer Carlisme a les Comarques Meridionals de Catalunya, 1872-1876. Publicacions de l'Abbadia de Montserrat, 1997, p. 400. ISBN 8478267859.
* 1 2 Cuerpo de estado mayor (1887):p.387
* ↑ «Isidre Pàmies i Borràs “Cercós”. El guerriller aleixarenc». Albiol.info. Arxivat de l'original el 2023-06-16. [Consulta: 4 gener 2013].

## Bibliografia

* Narración militar de la guerra carlista de 1869 a 1876 (en castellà). El cuerpo de estado mayor del ejército, 1887.
# BWP

BWP té els següents significats:
* Partit Obrer Belga (del seu nom en neerlandès Belgische Werkliedenpartij), partit polític històric de Bèlgica
* Acords de Bretton Woods (del seu nom en anglès Bretton Woods Project), acords sobre el sistema financer internacional després de la Segona Guerra Mundial
* El projecte de la bruixa de Blair (del seu nom en anglès Blair Witch Project), pel·lícula de 1999 dels Estats Units
* The Birds of the Western Palearctic, obra de referència sobre ornitologia de la zona paleàrtica occidental
* Producte brut mundial (del seu nom en alemany Bruttoweltprodukt), suma dels productes interiors bruts de tots els estats del món
* BWP també és el codi ISO 4217 de la pula botswanesa, moneda oficial de Botswana
# Termoquímica

La termoquímica és una branca de la química que estudia l'energia tèrmica que associada a reaccions químiques i/o transformacions físiques. La branca de la termoquímica que estudia la interrelació de la calor i el treball amb reaccions químiques o amb canvis físics d'estat dins dels límits de les lleis de la termodinàmica va evolucionar convertint-se en la termodinàmica química.
Generalment, la termoquímica és l'aplicació de la termodinàmica a la química, i el seu objectiu primari és l'establiment de criteris per a la determinació de la viabilitat o l'espontaneïtat d'una transformació donada. Així, la termoquímica s'utilitza normalment per a predir l'energia d'intercanvi que ocorren en els processos següents: reaccions químiques, canvis de fase i formació de dissolucions. Es basa en la Llei de Lavoisier i Laplace, per la que el canvi d'energia que acompanya qualsevol transformació és igual i oposat al canvi d'energia que acompanya el procés invers, i la llei de Hess, per la que el canvi d'energia que acompanya qualsevol transformació és el mateix tant si el procés es produeix en un pas com en molts.
La termoquímica està relacionada principalment amb les següents funcions d'estat definides en la termodinàmica:
* Energia interna (U)
* Entalpia (H).
* Entropia (S)
* Energia lliure de Gibbs (G)
* Pressió (P)
* volum (V)
* Temperatura (T)
La majoria de les lleis de la termoquímica tenen lloc a partir de l'aplicació de la primera llei de la termodinàmica, la llei de la conservació de l'energia, a aquestes funcions.

## Referències

* ↑ Klotz, I. (1950). Chemical Thermodynamics (textbook). New York: Prentice-Hall, Inc.
* ↑ Mannam Krishnamurthy; Subba Rao Naidu. «7». A: Lokeswara Gupta. Chemistry for ISEET - Volume 1, Part A. 2012. Hyderabad, India: Varsity Education Management Limited, 2012, p. 244.
# Eleccions presidencials del Tadjikistan de 2006

El 6 de novembre de 2006 es van celebrar eleccions presidencials al Tadjikistan. El resultat va ser una victòria per a l'actual president Emomalí Rahmonov, que va obtenir un tercer mandat després de rebre el 80% dels vots.

## Candidats

Cinc candidats es van presentar a les eleccions:
* Emomalí Rahmonov, president en funcions i membre del dominant Partit Popular Democràtic del Tadjikistan. Les disposicions constitucionals que impedien a Rahmonov presentar-se a altres mandats van ser eliminades enmig de controvèrsies. Aquestes van ser les últimes eleccions presidencials al Tadjikistan en les quals Emomalí Rahmonov es va presentar amb el cognom «Rakhmonov». Pocs mesos després d'aquestes eleccions presidencials, concretament el 21 de març de 2007, Emomali Rahmonov va eliminar el sufix rus «-o» del seu cognom i es va convertir en Emomalí Rahmon, instant als altres tadjiks que seguissin el seu exemple.
* Abduhalim Ghafforov - inscrit com a representant del Partit Socialista, encara que no es tracta del Partit Socialista original, al qual se li va denegar el registre.
* Amir Qaroqulov - Partit Agrari
* Olimzhon Boboyev - Partit de la Reforma Econòmica
* Ismoil Talbakov - Partit Comunista del Tadjikistan
El Partit del Renaixement Islàmic del Tadjikistan, el Partit Democràtic i el Partit Socialdemòcrata van boicotejar les eleccions, criticant l'aparell electoral del país com a poc fiable i negant-se a acceptar els canvis constitucionals que van permetre a Rahmonov optar a un tercer mandat.

## Campanya

Un míting dels partits de l'oposició va ser interromput. Segons la BBC, cap dels quatre candidats que s'oposen a Rahmonov li ha criticat públicament, i l'Organització per a la Seguretat i la Cooperació a Europa ha dit que «no s'han observat fins ara signes d'una campanya competitiva».

## Conducta

Els observadors electorals de la CEI van declarar les eleccions «legals, lliures i transparents», mentre que l'OSCE les va condemnar, i les eleccions han estat qualificades de «defectuoses i injustes, però pacífiques».

## Referències

* ↑ Election Profile Arxivat 2013-06-02 a Wayback Machine. IFES
* ↑ «Tajik president wins third term» (en anglès). BBC News, 07-11-2006 [Consulta: 3 novembre 2022].
* ↑ «Central Asia: Name Debate Reflects Region's Mixed History». Radio Free Europe, 04-04-2007.
* ↑ Tajik security agents break up small opposition rally International Herald-Tribune, 4 November 2006
* ↑ Q&A: Tajik election BBC News, 3 November 2006
* ↑ War-weary Tajikistan, Central Asia's poorest nation, to vote in presidential election International Herald-Tribune, 3 November 2006
* ↑ U.S. Relations With Tajikistan US Department of State
# Muralla del Carme

La Muralla del Carme és un carrer de Valls (Alt Camp) on destaquen tres cases incloses a l'Inventari del Patrimoni Arquitectònic de Catalunya.

## Descripció

Conjunt de tres cases entre mitgeres, que tenen baixos, entresòl i dues plantes més. Les corresponents als múmeros 5 i 7 tenen solament una sola obertura per planta; la que està a l'altura del segon pis, la golfa, té una finestra amb arc de mig punt.
En el número 9 s'estan realitzant obres de rehabilitació i restauració de la fatxada (maig 1992), i, en el número 7, s'han acabat recentment.
Aquesta casa -la número 9- té més interés arquitectònic que les altres dues. A la planta baixa hi ha un arc rebaixat i també hi ha una cornisa de teula ceràmica recolzada en una motllura. Hem de fer esment que en aquest indret, múmero 9, també hi figura una petita placa amb el número 7.

## Referències

* 1 2 3 «Muralla del Carme». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Oddbods

Oddbods és una sèrie de televisió de comèdia animada per ordinador de Singapur et Regne Unit produïda per One Animation et Moonbug Entertainment. La sèrie se centra en set personatges: Bubbles, Pogo, Newt, Jeff, Slick, Fuse i Zee, que porten vestits peluts de diferents colors. Els personatges emeten sons, però no hi ha diàlegs, la qual cosa fa que la sèrie sigui fàcilment traduïble i internacional. S'ha emès al canal Super3 i posteriorment diverses vegades al SX3.
La sèrie va debutar el 2014, i la primera temporada va acabar el 2015. Cada temporada té 60 episodis. La segona temporada va seguir el 2016. La tercera temporada es va estrenar el 4 d'abril de 2022 a Netflix. Cada episodi és relativament breu i s'han emès diversos formats, inclosos episodis d'un, cinc i set minuts.
La sèrie ha guanyat diversos premis des del seu debut, com els Asian Television Awards, els premis de la revista Apollo, els premis Panda d'Or del Festival de Televisió de Sichuan i els Web TV Asia Awards. El 2017, va ser nominat a un premi internacional Kids Emmy.

## Referències

* ↑ Fisher, Daniela. «Broadcasters go for One Animation's Oddbods». Kidscreen, 27-02-2015. [Consulta: 5 setembre 2017].
* 1 2 Dickson, Jeremy. «Just launched – Oddbods». Kidscreen, 29-01-2016. [Consulta: 19 maig 2017].
* ↑ Wolfe, Jennifer. «One Animation Adds Rose Ng to Senior Management Team». Animation World Network, 08-12-2015. [Consulta: 19 maig 2017].
* ↑ CCMA. «Oddbods». [Consulta: 7 maig 2023].
* ↑ Wire, PR. «Singapore Makes Strong Showing at MIPCOM with Line-up of Over 530 Hours of Asian and Original TV and Animation Content». Antara News, 10-10-2014. [Consulta: 13 juny 2020].
* ↑ «2014 Winners». Apollo Awards. Arxivat de l'original el 29 maig 2017. [Consulta: 19 maig 2017].
* ↑ «Pink bird 'Stella' won at Gold Panda awards». Embassy of Finland, Beijing, 11-11-2015. Arxivat de l'original el 30 juliol 2017. [Consulta: 19 maig 2017].
* ↑ Foster, Elizabeth. «Nominees announced for International Emmy Kids Awards». Kidscreen, 16-10-2017. [Consulta: 13 juny 2020].

## Enllaços externs

* Oddbods - Lloc web oficial
# Les confessions de Frannie Langton

Les confessions de Frannie Langton (títol original en anglès, The Confessions of Frannie Langton) és una sèrie de televisió britànica de drama històric basada en la novel·la de Sara Collins, adaptada per la mateixa Collins i produïda per Drama Republic per a ITV. Es va estrenar el 8 de desembre de 2022 com a part de la llista d'estrenes del nou servei de streaming ITVX. S'ha doblat i subtitulat al català.

## Producció
### Desenvolupament

L'agost de 2020 es va anunciar que ITV havia encarregat una adaptació de la novel·la de Collins, que va suposar el primer encàrrec d'ITV a Drama Republic. La mateixa Collins adaptaria i produiria executiva l'obra juntament amb Greg Brenman i Rebecca de Souza també productors executius i Carol Harding com a productora. Andrea Harkin dirigiria el drama.

### Càsting

L'agost de 2021, es va anunciar que Karla-Simone Spence, Sophie Cookson i Patrick Martins protagonitzarien la sèrie amb Spence fent el paper titular. Stephen Campbell Moore, Steven Mackintosh i Henry Pettigrew també s'havien unit al repartiment.

### Rodatge

Amb el suport de Screen Yorkshire i Production Intelligence, el rodatge va començar l'agost de 2021 i va acabar al novembre. Markéta Korinkova va dissenyar els decorats de la sèrie.
La fotografia principal es va fer a tot Yorkshire en llocs com l'antiga oficina de correus de Lendal a York, Duncombe Park, Dewsbury Town Hall, South Parade, Wakefield, Dalton Mills, Hull Old Town, Kingston upon Hull, Temple Newsam, Versa Studios a Leeds, York Mansion House, Bramham Park i Sledmere House.

## Rebuda

La sèrie va rebre crítiques positives. Karina Adelgaard de Womentainment va opinar que, malgrat que els personatges LGBTQ es moren, la història d'amor "sense disculpes", combinada amb mantenir-se fidel a l'època, fa que funcioni.

## Referències

* ↑ «Les confessions de Frannie Langton». Goita què fan, ara!. [Consulta: 16 febrer 2024].
* ↑ «ITV commissions adaptation of The Confessions of Frannie Langton novel» (en anglès). ITV Press Centre, 27-08-2020. [Consulta: 16 December 2020].
* ↑ White, Peter Deadline, 11-08-2021 [Consulta: 29 novembre 2021].
* ↑ Meek, Natasha The Press, 27-09-2021 [Consulta: 30 novembre 2021].
* ↑ Hall, Deborah Hull Live, 21-10-2021 [Consulta: 30 novembre 2021].
* ↑ «The Confessions of Frannie Langton».
* ↑ «Rotten Tomatoes – Fresh rating at 100%». Rotten Tomatoes.
* ↑ Karina H., Adelgaard. «The Confessions of Frannie Langton – Review – BritBox US». Womentainment.com, 08-03-2023.
# Charles de Freycinet

Charles Louis de Saulces de Freycinet fou un enginyer i un polític francès que va néixer a Foix el 14 de novembre 1828 i morí a París el 14 de maig 1923.
Fou senador del 1876 fins al 1920 i ministre de foment del 1877 al 1879. En aquest període va contribuir a l'expansió de la xarxa ferroviària i a la modernització de les vies navegables. Va decretar una classificació per a les rescloses, coneguda avui com la norma de Freycinet.
Va ser primer ministre i ministre d'afers estrangers del 1879 al 1880 i del 1885 al 1886. Va sostenir Jules Ferry quan aquest volia laïcitzar les escoles i imposar l'escolaritat obligatòria. Es presentà com a candidat a la presidència el 1885, sense èxit. El 1886 expulsà els Pretendents a la corona de França. Es presentà altra vegada debades a les eleccions presidencials del 1887.
El 1889 va esdevenir el primer ministre francès de la guerra que no era un militar. Portà el servei obligatori a tres anys i modernitzà l'equipament de l'exèrcit. Va ser apartat del poder en voler ofegar l'escàndol de Panamà, però tornà aviat com a ministre de la guerra. Quan el cas Dreyfus esclatà, prengué posició contra l'oficial acusat.
Va ser membre de l'Acadèmia Francesa de les Ciències des del 1882 i de l'Académie française des del 1890.

## Publicacions

* Traité de mécanique rationnelle (1858)
* De l'analyse infinitesimale (1860; 1881)
* Des pentes économiques en chemin de fer (1861)
* Emploi des eaux d'égout en agriculture (1869)
* Principes de l'assainissement des villes (1870)
* Traité d'assainissement industriel (1870)
* Essai sur la philosophie des sciences (1896)
* La Question d'Égypte (1905)

## Referències

* ↑ «Charles de Freycinet». Gran Enciclopèdia Catalana. Barcelona: Grup Enciclopèdia Catalana.
# Art Bisch

Art Bisch fou un pilot estatunidenc de curses automobilístiques nascut el 10 de novembre del 1926 a Atlanta, Geòrgia.
Bisch va córrer a la Champ Car a la temporada 1958 incloent-hi la cursa de les 500 milles d'Indianapolis de l'any 1958. Va estar involucrat en l'accident mortal de Pat O'Connor a la primera volta de la cursa.
Art Bisch va morir el 4 de juliol del 1958 disputant la cursa de Lakewood Speedway.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1958 | 57 | 28 | 142.631 | 28 | 33 | 0 | 0 | Accident a la sortida |
| Totals | Totals | Totals | Totals | Totals | Totals | 0 | 0 | |
| Curses | 1 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 1 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de l'F1.
Art Bisch va participar en 1 cursa de l'F1, debutant al Gran Premi d'Indianapolis 500 del 1958.

### Palmarès a l'F1

* Participacions: 1
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0

## Referències

* 1 2 3 4 5 «STATS F1:Art Bisch» (en francès). [Consulta: 5 juny 2022].
# Thynnichthys sandkhol

Thynnichthys sandkhol és una espècie de peix cipriniforme de la família dels ciprínids.

## Morfologia

Els mascles poden assolir els 46 cm de longitud total.

## Distribució geogràfica

Es troba a l'Índia.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Talwar, P.K. i A.G. Jhingran 1991 Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Eleccions presidencials del Senegal de 1993

El 21 de febrer de 1993 es van celebrar eleccions presidencials del Senegal. El president en exercici Abdou Diouf del Partit Socialista va derrotar altres set candidats i va obtenir els 58,4% dels vots. La participació dels votants va ser del 51,5%.
Per primera vegada en la història democràtica del país, es va presentar un candidat independent en les eleccions presidencials, Mamadou Lô, i va obtenir 0,85% dels vots.

## Referències

* ↑ Elections in Senegal African Elections Database
* ↑ Walf. «Les indépendants dans la course au palais : You, Ibrahima, Amsatou,... face à l'humiliation du 0,1%» (en francès). [Consulta: 13 agost 2020].

## Bibliografia

* Villalón, Leonardo A. African Affairs, 93, 371, 1994, pàg. 163–193. JSTOR: 723839.
# Muralla de l'antic nucli de la Bisbal

La Muralla de l'antic nucli de la Bisbal és una obra de la Bisbal d'Empordà (Baix Empordà) declarada Bé Cultural d'Interès Nacional.

## Descripció

Muralla que encerclava el nucli antic de la Bisbal. L'element que encara és visible és el portal situat al cap del carrer de la Riera, apareix en l'actualitat molt reformat, ja que el parament original del portal i la torre que s'alça al seu damunt resten amagats per l'arrebossat.
El portal és format per un arc de mig punt a la part exterior i un d'escarser a l'interior de l'antic recinte.

## Història

La fortificació medieval seguia els actuals carrers de Cavallers, Valls, Ample, Valls de Colomer i carretera de Calonge. El portal es troba integrat en l'edifici de Can Caramany, és l'únic vestigi de l'antiga fortificació medieval.

## Referències

* 1 2 3 «Muralla de l'antic nucli de la Bisbal». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 gener 2019].

## Enllaços externs

* «Muralla de l'antic nucli de la Bisbal». entari del Patrimoni Arqueològic i Paleontològic de Catalunya. Direcció General del Patrimoni Cultural.
# Michael Turner (desambiguació)

Michael Turner (desambiguació) és el nom dels següents personatges:
* Michael Turner (EUA, 1949), cosmòleg, professor de la Universitat de Chicago que estudia l'origen de l'univers.
* Michael Turner (còmics) (EUA, 1971-2008), dibuixant de còmics i president de l'empresa d'entreteniment Aspen MLT.
# Lipothrixviridae

Lipothrixviridae és una família de virus que infecten els organismes archaea. Comparteixen característiques amb la família Rudiviridae i tots dos infecten archaea termofílics del regne Crenarchaeota. Els Lipothrixviridae tenen embolcall.

## Referències

* ↑ Arnold, H.P., Zillig, W., Ziese, U., Holz, I., Crosby, M., Utterback, T., Weidmann, J.F., Kristjanson, J.K., Klenk, H.P., Nelson, K.E. and Fraser, C.M. (2000). A novel lipothrixvirus, SIFV, of the extremely thermophilic crenarchaeon Sulfolobus. Virology, 267, 252-266.
* ↑ Bettstetter, M., Peng, X., Garrett, R.A. and Prangishvili, D. (2003). AFV-1, a novel virus infecting hyperthermophilic archaea of the genus Acidianus. Virology, 315, 68-79.

## Enllaços externs

* Viralzone: Lipothrixviridae